39. schôdza NR SR - 6.deň - B. popoludní
Dátum: 2025-09-17
Poslanec: Hazucha, Ivan (SMER - SD)
Druh vystúpenia: Vystúpenie v rozprave

Ďakujem pekne, pán predseda, za slovo. Vážené kolegyne, kolegovia, tak ako všetci moji predrečníci z opozície, nič nové a nič prevratné sa už k tejto téme nedá povedať. Z môjho pohľadu všetko podstatné a relevantné k tejto veci už povedal vo svojom vystúpení v predchádzajúcom bode pán minister. Ďakujem teda, pán minister, za to a so všetkým čo si povedal súhlasím. Napriek tomu sa dotknem pár skutočností. Počul som za už tretí deň počúvam veľa kritiky. Miestami aj oprávnenej a počúvali sme naozaj pozorne, ale poväčšine alebo poväčšinou hlúpej zavádzajúcej a veľmi protichodnej. Keby bol na to priestor a čas, vedel by som poukázať na protichodnosti vašich vyhlásení jednotlivých. Ale vy nemáte škrupule, vám to nevadí, hlavne, hlavným cieľom je bezhlavo kritizovať. Zazneli tu niekoľkokrát niektoré otázky a na tieto často položené otázky by som chcel zareagovať. Niekoľkokrát zaznelo, kde sú peniaze z konsolidácií predchádzajúcich dvoch? Akosi všetci zabúdate na dlhý spor, ktorého výsledkom bolo markantné navýšenie miezd lekárom, ale aj pracovníkom v zdravotníctve. Navýšenie miezd učiteľom, hasičom, vyplácanie trinástych dôchodkov, ktoré vám tak strašne kolú oči. Zotrvali sme v našom opatrení vlaky zadarmo pre dôchodcov, obedy pre všetky deti zadarmo. Dotujeme ceny energií aj elektriny, aby táto ťarcha nedopadla na ľudí. Zhruba 50 % výnosu zo zvýšenia DPH sme vrátili ľuďom cez zníženie DPH na všetky potraviny a zníženie o 15 % na základné potraviny, lebo jesť musí každý, aj tí najslabší. A k tomu nekorektná a niekoľkokrát zavádzajúca uvedená informácia od pána Jakaba, že sa máme hanbiť, že maslo išlo o plus štyridsať percent hore. Áno, išlo, pán Jakab, išlo, stúpla cena, ale za Matovičovej, Hegerovej alebo Ódorovej vlády. A vy sa bohapusto spoliehate na to, že ľudia síce vnímajú tieto vysoké ceny, ale že zabudli na to kto ich spôsobil a že kto ich zavinil? Práve vy ste ich zavinili, ktorí máte plné ústa kritiky. Maslo za nás určite nešlo o štyridsať percent, štyridsaťpäť percent hore. Skôr miernulinko klesá. Bol tu spomenutý tiež niekoľkokrát príklad s pohonnými hmotami, že máme najdrahšie pohonné hmoty z okolitých štátov. Ja žijem na juhu Slovenska a poznám situáciu a veľmi reálne som ju vnímal. Áno, naše ceny pohonných hmôt neboli najvyššie kým Slovnaft patril štátu a ešte aj v dobe, kým Slovnaft riadili Hatinovci. Potom sa Slovnaft predal skupine MOLL a do týždňa sa zmenil pomer. Keďže žijem na juhu tak hovorím a mnohí to možno poznáte. Na juhu tesne za hraničnými prechodmi sa budovali mnohých obciach benzínky a na ne chodili tankovať najmä Maďari, naši susedia, lebo bol benzín lacnejší. Do týždňa sa to otočilo a odvtedy ako Slovnaft kúpil MOLL, tak sme nemali lacnejšie pohonné hmoty ako Maďari. Hm, veď to nie je naše maslo na hlave, veď si na to spomeňte, aj preskúmajte si to. Dávate nám a dneska zase viackrát to zaznelo za vzor Poliakov. Áno, darí sa im a fandím im. Uvádzate, že patria, zabudol som, do prvej desiatky alebo do prvej dvadsiatky najvyspelejších krajín. No, nech patria. Poľsko je na európske pomery jedna z väčších krajín. Navyše oproti Slovensku určite, navyše násobkovo, navyše Slovensko je najotvorenejšia ekonomika čo bolo spôsobené aj najväčšou krádežou dvadsiateho storočia privatizáciou, ktorú ja nazývam prichmatizáciou a aj zlatých vajíčok slovenskej ekonomiky do zahraničných rúk. Takže sa vás chcem opýtať, pán Jakab, ale už tu nie je, koľko je z tých krajín, ktoré sú pred Poľskom a sú porovnateľné s nami so Slovenskom veľkosťou aj otvorenosťou ekonomiky, koľko ich je tých úspešnejších a ktoré sú to teda, aby som... ===== A aj zlatých vajíček slovenskej ekonomiky do zahraničných rúk. Takže sa vám chcem opýtať pán Jakab, ale už tu nie je, koľko je z tých krajín ktoré sú pred Poľskom a sú porovnateľné s nami so Slovenskom veľkosťou a otvorenosťou ekonomiky. Koľko je ich tých úspešnejších a ktoré sú to teda by som bol veľmi zvedavý. Pri ekonomických úspechoch Poľska možno treba aj spomenúť ich známy ľuďmi opradený aj ich sociálny systém. Systém podpory v nezamestnanosti, v sociálnych dávok nie sú taký štedrí a sociálny ako v Slovenskej republiky a to od 90 rokov. Majú teda viac zdrojov, viac investícií, majú viac zdrojov na investície a to im zrejme dnes prináša ovocie. Možno aj to obyvateľstvo je inak vyhecované k aktivite ako u nás. Taktiež pri, vlani si spomínam pri konsolidácii ste nám pravá strana veľmi dávali na príklad konsolidáciu vo Francúzsku ako to treba robiť. Ako štát sa rozhodol šetriť najmä na sebe. Na 50 % sa mi zdá, že to ste to uvádzali. Ale dnes už o tom mlčíte ako pena, že ako dopadla tá konsolidácia a ako sa teda tomu Francúzsku darí. Správa z pred dvoch týždňov v médiách, francúzska ekonomika zaťala sekeru 40 mld. euro za tri týždne a francúzsky ľud sa búri. Ale už nespomínate aká skvelá teda, aký skvelý recept ste nám dávali. Takže pre mňa je podstatné, že aj napriek nepopulárnym opatreniam, a my si ich uvedomujeme a naozaj ich nerobíme radi, ale dúfame, že nás ľudia pochopia. Takže napriek týmto opatreniam vyplývajúcim z konsolidácie samotnej je preukázané, že nominálne ale aj reálne mzdy na Slovensku rastú. Zatiaľ čo za čias ... hanby prezentované blahobytu za ich vlády, ako ste vo všetkom mysleli len na ľudí reálne mzdy ale vtedy klesali. Nominálne stúpali to je pravda, ale reálne klesali. Vy ste nemysleli na ľudí, vy ste mysleli len na hŕstku ľudí, svojich blízkych ľudí. Pamätám si keď sa inflácia, myslím že to bolo v roku 2020 alebo 21, plazila k 10-percentám, tak pán Matovič, už si naozaj nepamätám či bol vtedy premiérom alebo bol iba ministrom financií, ale bolo to tuším v máji, uviedol, že aby sa ľudia nebáli takej vysokej inflácie, že rast miezd to dobehne, že sa nemáme báť. Roky som kolektívne vyjednával so zamestnávateľom a o toto sme sa opierali. Vysmiali sa nám. Zďaleka mzdy nominálne nerástli tak ako rástla inflácia. A to je to práve to čo je spomínané, že bol prepad reálnych miezd. Teraz je rast. A o raste reálnych miezd svedčia, a bárs by svedčili ešte viac, svedčia aj medializované a zverejňované štatistiky napríklad cestovných kancelárií o počte dovolenkárov cestujúcich do zahraničia, ale aj využívajúcich domáce slovenské zariadenia. Mimochodom, aj vďaka poukazom ktoré boli zavedené za našich predchádzajúcich vlád. Za všetky naše opatrenia v rámci konsolidácie sa snažíme zavádzať všetky tieto opatrenia, sa snažíme zavádzať tak, aby to nebolo pre nikoho likvidačné ani pre dôchodcov. Sú asi najslabšia kategória valorizujeme im dôchodky, aj 13. dôchodok je valorizovaný. Ani pre zamestnancov, ako už bolo uvedené, mzdy rastú, rastú aj tie reálne. Veľmi významným faktorom pri raste miezd je aj každoročný a pomerne výrazný rast minimálnej mzdy, ktorý sa diaľ sa všetkých našich vlád. Vás ubezpečujem, že keby tento tlak na mzdy zospodu cez minimálnu mzdu nebol, priemerná mzda v národnom hospodárstve by nebola ako dnes cez vyše 1500 euro. Motali by sme sa niekde nad 1000 eurami, nad 1200 keby sme to nechali na voľný trh, ako nám to vy sa snažíte sa stále tlačiť. Znížme dane a podnikatelia dajú, nedali by. Tento tlak je vynikajúci a ďakujem zaň. A likvidačný nie je ani pre firmy. Poviem údaj, ktorý je známy z médií. Pred cirka desiatimi rokmi som počul správu, ktorá ma veľmi prekvapila, bol som si ju overovať, že v Slovenskej republike 80 % firiem platí nulové alebo minimálne dane. Nechcel som tomu veriť, nechcel som tomu veriť. Lebo stále počúvam, ako podnikatelia ťahajú túto krajinu. Nie, túto krajinu ťahajú DPH a občania, ale dobre. A ani vlaňajší rok nebol výnimkou. Cez 60 % daňových subjektov platí opäť nulové alebo minimálne dane. Určite to je aj v dôsledku kreatívnemu účtovníctvu a daňovej optimalizácii, v úvodzovkách optimalizácii, ktorá bola tiež pretláčaná za vašich pravicových vlád bývalým ministrom, ministrom sociálnych vecí, za každú cenu sa vyhnúť plateniu daní. Dobre, určite je to legálne, zrejme na to majú firmy právo. Ale bežní ľudia, ktorí sú zamestnancami si nemôžu kľučkovať, nemôžu si vyberať, musia zaplatiť z každej zarobenej koruny daň eura. Ale sú aj firmy také, ktoré nemajú také výsledky, aby mali z čoho platiť dane a teda ich neplatia. A tých sa ťažoba konsolidácie na nich dopadne len mierne, tak ako na náš všetkých. Verím, že to Slovensko zvládne a dostaneme sa do situácie do ktorej sme sa, dostaneme sa z tejto situácie do ktorej sme sa dostali v predchádzajúcom trojvládí pána Matoviča, Ódora a Hegera a bude opäť priestor na uvoľnenie opaskov tak ako to už v minulosti bolo práve to čo nás kritizujete náš že, že sme teda nešetrili a že sme uvoľnili ľuďom opasky. Môj predchádzajúci predrečník spomenul predražené potraviny a energie. A tu práve pán Šipoš, ale to práve za vás vyleteli aj ceny energií. Ako fakt sa čudujem tej šialenej, šialenému zabúdaniu, to je neuveriteľné teda. Za tieto dva roky veď teda nerástli ceny energií a rovnako ceny potravín rástli len veľmi mierne. To asi ani nemá možnosť nejakým spôsobom nejako veľmi ovplyvňovať. A obmedzenie rozpravu, to je jasné, to budete nariekať. Ale veď o tejto téme už hovoríme tretí deň, veď tretí rokovací deň. Veď síce v rozpore s rokovacím poriadkom ste o tom hovorili počas predchádzajúceho bodu. A teraz, veď to počujem aj dneska. Dokonca aj pán Jakab, pozorne som ho počúval, mne sa aj páči keď je taká razantná aj diskusia, aj kritika. Už sa sám zacyklil, sám opakoval a trikrát ten istý údaj. Dobre sa vám jačí, dobre sa vám narieka, ale nič nové by sme nepočuli. Vo všetkom ste sa už vygágali. Ďakujem pekne. (Potlesk.)